簡叔自臨安之官鄂渚專書問訊多寄近作以詩謝之用前歲贈別韵
作者：孫應時
朝代：宋

paragraphs: 與君異姓似諸昆，文采風流帝子孫。
珍重征途猶問訊，殷勤詩卷遣重論。
光寒牛斗韜龍劍，興逸江湖著瓠樽。
混混人間誰虎鼠，冥冥物外獨鵬鯤。
閒中日月無追恨，聖處工夫豈浪言。
萬里此心長對面，莫尋別賦苦消魂。